Iisrael räägib
Igal aastal kogutakse kogu maailmas Iisraeli toetuseks suuri summasid.
Suurem osa annetustest tuleb Iisraeli kristlastest sõpradelt,
kes tahavad õnnistada juudi rahvast ja toetada selle noort riiki.
Paljud organisatsioonid tegutsevad annetajate ja abivajajate vahel.
Üks suuremaid neist on Sõprusfond - IFCJ,
International Fellowship of Christians and Jews,
mille kaudu liigub igal aastal miljoneid dollareid
peamiselt USA-st ja Kanadast.
Yechiel Eckstein on ortodoksi rabi, kes rajas organisatsiooni 30 a. tagasi USA-s.
Kümme aastat tagasi kolis ta Iisraeli avades Jeruusalemmas Osadusfondi.
Meie organisatsiooni nimi on Hakeren Lejedidut - Osadusfond.
Tahame näidata iisraellastele, et nad ei ole üksi.
Maailmas on miljoneid kristlasi,
kes hoolivad juutidest
ja kellel on tugevad vaimsed sidemed juutide ja Iisraeliga.
Nad näitavad seda iga päev, toetades juutidest abivajajaid
nii Iisraelis kui kogu maailmas.
Kogume igal aastal USA ja Kanada kristlastelt
üle 100 miljoni dollari humanitaarabi Iisraelile
ja abivajavaile juutidele - toidu-, rõiva-, ravimi- ja kütteabi.
2011. aasta veebruaris korraldas Osadusfond Iisraelis
kampaania tuhandete vaeste vanurite aitamiseks.
22 linnas jagasid noored vabatahtlikud vanuritele raha kütte hankimiseks.
Jeruusalemmas osales üritusel ka linnapea Nir Barkat.
Meil on tähtis tööpõld - hoolitseda vaeste eest.
See toimub tavaliselt vaikselt, ilma suure reklaamita.
Linna ja riigi võimalustest jääb alati väheks.
On rõõm näha, kuidas rahvaühendused, nagu Osadusfond,
on võtnud eesmärgiks toetada vaesemaid elanikerühmi.
Täna ühendame jõud Osadusfondi ja teiste abiga
ning linna Pensioniametiga.
Kui toetame nõtru, aitame linna suure sammu võrra edasi.
Neljandik ürituse vabatahtlikest tuleb Jeruusalemmast.
See räägib palju selle toreda rahva
ja Jeruusalemma noorte loomuse kohta.
Jätkake samal moel! Oleme teie üle uhked!
Täna jagame 16 000 eakale iisraellasele,
nii juutidele kui araablastele, 22 linnas, igaühele 400 seeklit
ehk umbes 125 dollarit.
Summa on peamiselt küttekuludeks. Tahame neile teada anda,
et kogu maailma kristlased soovivad nende elu kergemaks muuta.
Jesaja sõnadega: "Trööstige, trööstige mu rahvast."
Paljud vanuritest on holokausti üle elanud.
On vapustav, et tuhanded Iisraeli eakad juudid,
endise NSVL aladelt ja kogu maailmast,
elavad vaesuses ja peavad iga päev otsustama,
kas kasutada oma vähest raha ravimitele, küttele, toidule,
riietele, sooja teki ostuks või muuks vajalikuks.
Annetame juba neljandat aastat tuhandetele iisraellastele varustust,
mis aitavad neil talve üle elada.
Ühendame selle oma teise tähtsa ala ehk vabatahtliketööga.
Meil on umbes 4000 iisraellast - sõdureid, noori ja teisi,
kes tahavad anda oma aega.
Täna jagunevad need 4000 inimest üle kogu maa
ja viivad kohale meie annetusi, loodetavasti koos naeratusega.
- Mis teie nimi on? - Klara.
Tahaksin anda sulle Sõprusfondi nimel väikese kingituse,
sulle ja veel 16 000 vanurile.
Osadusfond on saanud selle annetuse nimelt mittejuutidelt,
Iisraeli kristlastest sõpradelt USA-st ja Kanadast.
Nad tahavad meiega samastuda ja näidata, et me ei ole üksi.
Nad tahavad hoolitseda, et meil oleks talvel soe.
Tahan anda nende poolt sulle 400-seeklise rahalise kingituse.
- Oo! See tuli täpselt mulle sünnipäevakingiks.
- Sünnipäev! Toogu see soojust sinu kodusse!
- Kas võin seda ka muuks kasutada?
- Milleks iganes soovid või vajad. - Suured tänud!
- Loodetavasti suudame tulevikus rohkem anda.
Sain ka supipaki annetuseks. - Suur aitäh!
Osadusfond toetab pidevalt kümneid heategevusorganisatsioone
ja projekte Iisraelis ja välismaal.
Osadusfond tegutseb mitmesugustel abialadel.
Eelkõige hoolitseme immigratsiooni eest -
aitame juutidel endise NSVL aladelt, Etioopiast ja araabiamaadest
Iisraeli kolida.
Suurem osa neist ei suuda isegi lennupiletit osta.
Tihti tulevad nad, varanduseks vaid riided seljas, eriti Etioopiast.
Toetame immigratsiooni ja absorptsiooni,
heebrea keeles 'aliya ve klit'a'.
Toetame ka riskirühmade noori, lapsi ja vanureid Iisraelis
rohkem kui 150 linnas.
Meil on hädaabifondid.
Rahastame julgeolekuteenuseid ohustatud juudi institutsioonidele
kogu maailmas.
Võiksin lõputult jätkata. Toetame naiste turvakodusid.
Samuti varjendeid Iisraeli põhja- ja lõunapiiridel.
Meil on üle 200 humanitaarprogrammi,
mis edendavad Iisraeli riigi julgeolekut ja heaolu.
Osadusfond üksikisikutele tavaliselt raha ei jaga,
vaid toetab Iisraelis tegutsevaid heategevusorganisatsioone.
Toetatakse ka ühendust "Linna viinapuuaiad",
mis jagab abivajajatele toitu ja riideid.
Ühendus tegutseb Jeruusalemma kesklinnas,Machane Yehuda turu lähistel.
Shoshanna Keats on ühenduse infosekretär.
Selle koha lugu on väga huvitav.
Kaks väga edukat ärimeest, üks neist trükialal
ja teine kinnisvaramaakler, jalutasid vesteldes Jeruusalemmas.
Nad märkasid tihti inimesi,
kes otsisid prügikastidest toitu, olid halvasti riides,
näljaseid ja kurvanäolisi lapsi.
Nad küsisid, mis on selle põhjuseks.
Tean, et on palju heategevusorganisatsioone ja -kohti,
kus jagatakse riideid ja toitu allahindlusega või tasuta.
On palju vaesust, kuid ka palju heategevust.
Miks inimesed sorivad prügikastis? Miks on halvastiriietatud lapsi?
Meestele meenus, kuidas keegi ütles Talmudis:
"Ma ei ole näinud kedagi nälga suremas, vaid üksnes häbisse."
On inimesi, kes ei suuda minna supikööki,
kuna peavad seda alandavaks ja häbistavaks.
Nad otsustasid avada koha, kus inimesed võivad süüa väärikalt.
Me ei jaga kasutatud, vaid uusi riideid.
Kui inimesel säilib eneseväärikus, suudab ta taas jalule tõusta.
Carmei Ha'ir ei ole vaeste söökla, vaid avatud restoran.
Siin sööjaile ei tooda arvet.
Sina, mina ja mõni tänavainimene saame siin ühesuguse teeninduse.
Keegi ei saa arvet. Meie aga võime karpi raha panna.
Mõned jätavad kirjakese: "Aitäh! Maksan siis, kui raha saan."
Osadusfond on uskumatult hea organisatsioon,
mis ühendab inimesi kogu maailmast ja aitab Iisraeli abivajajaid.
Abistajad ühendatakse abivajajatega, töötatakse kogu südamest.
Koostöö algas meie võileivaprojektist.
Linnas on lapsi, kes lähevad kooli ilma söögita.
Carmei Ha'ir valmistab kolme-nelja liiki einevõileibu
vastavalt laste maitsele. Võileivad valmistatakse siin.
Osadusfond andis meile kaubiku, mis teeb einejagamise kergemaks.
Vabatahtlikud valmistavad eined, mille toimetame otse koolidesse.
Osadusfond pani sellele projektile rõõmuga õla alla.
Saame igal aastal neilt abi ja mullu saime ka jagamisauto.
Nad toetavad ka meie "Talveks soojust" projekti.
Kui perel ei ole toiduraha, ei saa nad osta ka
sooje riideid ega tekke.
Jeruusalemmas võib talvel väga külm olla.
Külm niiskus imbub kiviseintesse. See on ebatervislik külm.
Uurime välja meie juurde tulevate inimeste vajadused.
Hangime sooje tekke, riideid, saapaid ja radiaatoreid.
Talve tulles tulevad nad meile ja saavad, mida vajavad,
et keegi ei haigestuks ega peaks külma pärast koolist puuduma.
Osadusfond toetab ka seda tööd ja meie koostöö on suurepärane.
Meil on igal aastal umbes miljon annetajat,
kellest suurem osa on evangeelsed kristlased ja nelipühilased.
Enamus neist usub, et Piibel on Jumala Sõna.
See on juutidel ja kristlastel ühine.
Uue Testamendi sõnul Roomlaste kirja 9.-11. peatükis
on kristlased poogitud Iisraeli väärisõlipuusse.
Iisraeli väärisõlipuu valgustab oksi ja lehti,
mis on Jumala armust selle külge poogitud.
On miljoneid kristlasi, kes tunnevad Pauluse kombel,
et kuna kristlased on saanud juutidelt vaimset õnnistust,
peavad nad õnnistama neid ka materiaalselt.
Miljonid kristlased USA-s, Kanadas ja kogu maailmas usuvad,
et Jumala Sõna on tõde ja igavene.
Jumal ütleb Piiblis, 1 Moosese raamatus 12:3 -
"Ma õnnistan neid, kes sind õnnistavad,
ja panen vande alla need, kes sind neavad."
Miljonid kristlased usuvad juutide kombel,
et see on tõde ja võtavad seda tõsiselt.
Jumal õnnistab neid, kes õnnistavad Iisraeli lapsi.
Kristlased ja juudid on 2000 aasta järel kokku saanud
täiesti apoliitilisel viisil.
Väldime poliitikat ja küsimusi,
mis võivad meid teineteisest eraldada.
Keskendume teemadele, kus saame koostööd teha
ja jagame Piibli õhutust toetada Iisraeli selle vajadustes.
Mina, juudi kogukond ja Iisraeli riik
oleme kristlastele selle eest tänulikud.
Meenutame alati selliseid õiglasi kristlasi
nagu Corrie ten Boom, Oscar Schindler ja Raoul Wallenberg,
kes oma eludega riskisid ja need vahel ka kaotasid,
päästes oma 'vähemaid vendi', nagu Uus Testament ütleb.
Austame kristlasi, kes meid toetavad.
Ja Jehoova ütles Aabramile: "Ma teen sind suureks rahvaks
ja õnnistan sind, ma teen su nime suureks, et sa oleksid õnnistuseks!
Siis ma õnnistan neid, kes sind õnnistavad, panen vande alla need, kes
sind neavad, ja sinu nimel õnnistavad end kõik suguvõsad maa peal!"1Mo 12:2-3
Osadusfond toetab ka riigi vähemusrühmade abivajajaid.
Meid toetavad kristlased tahavad aidata eelkõige juute.
Usun siiski, et nad tahavad toetada ka Iisraeli riiki.
Me ei tegutse Palestiina omavalitsuse aladel,
kuid aitame kõiki Iisraeli elanikke.
Minu ja meie ühenduse meelest on see oluline
ja usun, et see on tähtis ka kristlastele,
kes tahavad olla kuulekad Jumala õhutustele.
Araabia vanuril, kelle poeg on ehk käinud Iisraeli sõjaväes,
olgu ta moslem, kristlane, druus või tšerkess,
on õigus meie toetusele, saada toidetud ja riietatud
ning olla talvel soojas,
sama palju kui äämusreligioossel või parempoolsel juudil,
uusasunikul, religioossel või sekulaarsel juudil.
Aitame kõiki Iisraeli inimesi.
Vahel kohtab fondi tegevus vastuseisu, kuna
selle jagatavad vahendid tulevad kristlikelt annetajatelt.
Iisraelis on hulk rabisid, kes keelavad fondi abi vastu võtta.
Kristlased on rõhunud juute 2000 aastat.
Paljud juudid seostavad kristlasi, kristlust
ning Jeesust vaid ja üksnes pogrommidega,
keskaja juutide tagakiusamise ja holokaustiga.
On fakt, et on kümneid, kui mitte sadu miljoneid kristlasi
kes sellest minevikust lahti ütlevad
ning tahavad hüvitada tagakiusu ja antisemitismi minevikku.
Täna on nad meie parimad sõbrad.
Vajame palju usalduse ehitamist ja tegusid,
et veenda seda põikpäist rahvast.
2000 aasta järel oleme ettevaatlikud
ning jälgime, kes on sõber ja kes mitte.
Oleme sellest väga teadlikud.
Paljud, eelkõige Euroopa juudid
suhtuvad kristlaste juutidearmastusse endiselt kahtlustavalt.
Vajame aega.
See on osa minu 35 aasta jooksul tehtud jõupingutustest,
et kasvatada juutide usaldust nende kristlaste vastu,
kes Iisraeli ja juute tõeliselt armastavad.
Oleme jõudnud selles juba üsna kaugele,
kuid on endiselt juhtumeid ja isikuid, kes tahavad kinni hoida
500 aastat vanadest stereotüüpidest ja arusaamadest.
Me ei suuda neile kunagi meele järele olla.
Suurem osa juudi rahvast ja kindlasti Iisraeli riik
on tänulikud kristlastele, kes trööstivad Tema rahvast.
Tean, et on inimesi, kes seda ei aktsepteeri.
Arvan, et see johtub misjonitööst.
Juutidel on pikk ajalugu ja vastumeelsus uskupööramise suhtes,
sunniviisilise ja käsu all teise usku pöördumise vastu.
See on kestnud tuhandeid aastaid.
Reaktsioon sellele on väga jõuline.
Rabi Eckstein on veennud meid ja teisi koostööpartnereid,
et annetajad ei püüa juute pöörata, vaid tahavad Iisraeli toetada.
Osadusfondis kohatud inimestel on olnud tõeline soov aidata.
Siia sööma tulevad inimesed näevad selgelt üht silti.
Kas meie kliendid teavad, et osa meie rahadest
tuleb Osadusfondilt, ja kust see omakorda raha saab.
Ei tea.
Ma siiski ei usu, et keegi põlgab ära vajaliku toidu.
See on väikese vähemuse mõtteviis.
Osadusfondi toetus on nii märkimisväärne,
et mõnede arvates mõjutab see otsustavalt riigi tegevust.
Minult küsitakse tihti, kas püüame asendada valitsust
ja vabastame selle vastutusest,
kui pakume kristlaste rahastatud alternatiivi.
Ükski maailma valitsus ei suuda täiuslikult täita
kogu oma rahvastiku vajadusi.
Seetõttu vajame mittetulundusühinguid.
USA-s on ehk üle miljoni mittetulundusühingu,
igaühel neist oma eesmärk ja missioon.
Valitsus ei suuda kõige eest hoolitseda.
Lisaks sellele on Iisrael ainus riik maailmas,
kelle füüsilises olemasolus endiselt kaheldakse.
Ma ei räägi üksnes konfliktidest, sõjast või võimalikust maakaotusest,
inimelude kaotusest, mis on samuti arvestatavad parameetrid.
Iisrael on iga päev ülemaailmse kriitikatule objektiks.
Vahel on see sõnalises vormis, vahel terrorirünnakuvalmiduses,
mis delegitimeerib Iisraeli riigi olemasoluõigust.
Ühelgi teisel riigil ei ole sellist probleemi.
Iisrael peab suunama suure osa oma sisemajanduslikust koguproduktist
kaitsekulutustesse, mitte üksnes tänastele vajadustele,
vaid ettenägelikult mitmete aastate peale ette.
Teadlikkus Iraani arendatavast tuumarelvast,
mis võib hävitada kogu Iisraeli riigi,
ei luba liiga hilja ärgata.
Paljud neist vahenditest tulevad sotsiaalse heaolu arvelt.
Seetõttu püüame omalt poolt tekkinud puudujääki täita.
Seda vaakumit täidavad, tänu Jumalale, miljonid kristlased,
kes seisavad Osadusfondi ja teiste kanalite kaudu
Jumala rahva põhivajadustes Iisraeli kõrval.
Oleme väga tänulikud.
"Trööstige, trööstige minu rahvast, ütleb teie Jumal!" Jes 40:1
Tõlge: Monika Jaaguri